ผมมีอาการ คือ ขมปาก น้ำลายขม แสบที่เหงือกและลิ้นด้านใน หายใจไม่อิ่ม บ่ายๆจะรู้สึกง่วงด้วยครับ (เป็นเพราะ ยาแก้อักเสบ รึป่าวครับ เมื่อ9วันที่แล้วผมประสบอุบัติเหตุมาแล้ว มีการฟกช้ำ ที่โรงพยาบาลเลยให้ยาแก้อักเสบมาครับ)
สวัสดีค่ะอาการขมปาก น้ำลายขม แสบที่เหงือกและลิ้นด้านใน เป็นอาการที่ไม่เฉพาะเจาะจง เกิดได้จากการที่ร่างกายไม่สบายทั่ว ๆ ไป ส่วนอาการหายใจเหนื่อย หายใจไม่อิ่ม หรือหายใจลำบากเกิดได้จากหลายสาเหตุ เช่น สาเหตุเกี่ยวกับทางเดินหายใจ อย่างเเป็นภูมิแพ้อากาศหรือภูมิแพ้จมูก เป็นหอบหืด หลอดลมอักเสบเรื้อรัง สาเหตุเกี่ยวกับหัวใจ ซึ่งอาจมีอาการเจ็บบริเวณหน้าอก หรืออาการบวมร่วมด้วย สาเหตุเกี่ยวกับกล้ามเนื้อทรวงอก ทำให้หายใจไม่สะดวก เป็นต้น ในกรณีนี้อาจเกี่ยวข้องกับยาที่รับประทานอยู่ก็เป็นได้ค่ะแนะนำว่า หากยังมีอาการ และสงสัยว่าเกิดจากสิ่งใดกันแน่ ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ แต่หากว่ามีอาการหน้ามืด เป็นลม เหนื่อยมากกว่าปกติ ควรต้องรีบพบแพทย์ค่ะ